Spartanski kraljevi

Sparta je bila važan grčki polis na Peloponezu, koji je u odnosu na druge grčke gradove-države bio specifičan i po tome što je zadržao monarhijsko državno uređenje i nakon arhajskog perioda. Bio je specifičan i po tome što su tim polisom vladala dva kralja istovremeno, koji su poticali iz dve različite dinastičke loze. Prema antičkoj tradiciji, ove dve dinastije, Agijadi i Euripontidi, poticale su od blizanaca Euristena (Agijadi) i Prokla, koji su bili potomci Herakla, koji je, prema mitu, osvojio Peloponez i Spartu dve generacije nakon završetka trojanskoga rata. Premda postoje i spiskovi navodnih spartanskih kraljeva i iz ranijeg perioda, nema nikakvih dokaza da su bilo kakvi kraljevi postojali pre polovine 6. veka stare ere.

Agijadska dinastija 

 Euristen ? - oko 930. pne.
 Agis I oko 930 - oko 900. pne.
 Ehestrat oko 900 - oko 870. pne.
 Leobat oko 870 - oko 840. pne.
 Doris oko 840 - oko 820. pne.
 Agesilaj I oko 820 - oko 790. pne.
 Arhilaj oko 790 - oko 760. pne.
 Teleklo oko 760 - oko 740. pne.
 Alkmen oko 740 - oko 700. pne.
 Polidor oko 700 - oko 665. pne.
 Eurikrat oko 665 - oko 640. pne.
 Anaksandar oko 640 - oko 615. pne.
 Eurikratid oko 615 - oko 590. pne.
 Leon oko 590 - 560. pne.
 Anaksandrid II oko 560 - oko 520. pne.
 Kleomen I oko 520 - oko 490. pne..
 Leonida I oko 490 - 480. pne..
 Pleistarh 480 - oko 459. pne.
 Pleistoanakt oko 459 - 409. pne.
 Pausanija 409 - 395. pne.
 Agesipol I 395 - 380. pne..
 Kleombrot I 380 - 371. pne..
 Agesipol II 371 - 370. pne..
 Kleomen II 370 - 309. pne..
 Arej I 309 - 265. pne.
 Akrotat 265 - 262. pne..
 Arej II 262 - 254. pne.
 Leonida II 254 - 235. pne..
 Kleomen III 235 - 222. pne..

Euripontidska dinastija 

 Prokle - oko 930. pne.
 Soos ? - oko 890. pne.
 Euripont oko 890 - oko 860. pne.
 Pritanid oko 860 - oko 830. pne.
 Polidekt oko 830 - oko 800. pne.
 Eunom oko 800 - oko 780. pne.
 Harilaj oko 780 - oko 750. pne.
 Nikandar oko 750 - oko 720. pne.
 Teopomp oko 720 - oko 675. pne.
 Anaksandrid I oko 675 - oko 645. pne.
 Zeuksidam oko 645 - oko 625. pne.
 Anaksidam oko 625 - oko 600. pne.
 Arhidam I oko 600 - oko 575. pne.
 Agasikle oko 575 - oko 550. pne.
 Ariston oko 550 - oko 515. pne.
 Demarat oko 515 - oko 491. pne..
 Leotihida oko 491 - 469. pne..
 Arhidam II 469 - 427. pne..
 Agis II 427 - 401/400. pne..
 Agesilaj II 401/400 - 360. pne..
 Arhidam III 360 - 338. pne..
 Agis III 338 - 331. pne..
 Eudamid I 331 - oko 305. pne..
 Arhidam IV oko 305 - oko 275. pne..
 Eudamid II oko 275 - oko 245. pne..
 Agis IV oko 245 - 241. pne..
 Eudamid III 241 - 228. pne..
 Arhidam V 228 - 227. pne..
 Eukleid 227 - 221. pne. (Eukleid je zapravo bio Agijad – njegov brat Kleomen III svrgao je s vlasti svog kolegu u vlasti koji je bio iz dinastije Auripontida i vlastitoga brata postavio za savladara)

Nakon Selasije 

Nakon što su makedonski kralj Antigon III Doson i Ahajski savez porazili Kleomena III u bici kod Selasije, otpočeo je slom spartanskog državnog i društvenog uređenja. Od 221. pne. do 219. pne. Sparta je bila republika.

 Agesipol III (Agijad) 219 - 215. pne. - poslednji agijadski kralj Sparte.
 Likurg (Euripontid) 219 - 210. pne.
 Mahanida (tiranin) 210 - 207. pne.
 Pelop (Euripontid) 210 - 206. pne. - poslednji kralj koji je pripadao jednoj od dve tradicionalne dinastije, Mehanidin suparnik.
 Nabis (uzurpator) 206 - 192. pne.

Ahajski savez anektirao je Spartu 192. pne..

Vanjski linkovi 

 Livius, Eurypontids and Agiads  by Jona Lendering

Spartanski kraljevi
Popisi vladara